Številka: 6008-7/2018-68

Datum: 21. maj 2018

**ZADEVA: Obvestilo staršem – akcija**

**Akcija Pokloni zvezek**

Spoštovani starši in otroci !

V sodelovanju s slovensko Karitas smo se tudi v letošnjem letu odločili za sodelovanje v akciji POKLONI ZVEZEK. Želimo zbrati čim več zvezkov za socialno ogrožene otroke in z vašo pomočjo osnovnošolce **spodbuditi k solidarnosti s sovrstniki.** Akcija je bila z vašo pomočjo v preteklih letih zelo uspešna. V lanskem letu je po vsej Sloveniji prejelo pomoč v obliki šolskih potrebščin **12.549** osnovnošolcev, kar je skoraj za **420 razredov otrok**.

Tudi letos številne družine prosijo za pomoč. Še posebej tiste, ki so prizadete zaradi brezposelnosti staršev, bolezni in drugih težkih okoliščin.

Otroke in njihove starše prosimo, da poklonijo **nov, velik, črtan zvezek** za osnovnošolce, ki tudi v Sloveniji potrebujejo pomoč. Zvezke zbiramo za več kot 12.000 otrok, ki jim bo Karitas pomagal preko poletja s šolskimi potrebščinami.

Otroci lahko na zadnjo stran razglednice, ki jo bodo odnesli domov, zapišejo misel, pozdrav za skritega prijatelja, ki bo zvezek prejel. Razglednico naj vložijo v darovani zvezek. Zbrane zvezke bodo šole predale bližnji lokalni Karitas.

**Akcija zbiranja zvezkov bo potekala do 8. junija 2018.** V akciji bodo sodelovali vrtčevski in šolski otroci ter njihovi starši.

V upanju, da boste prepoznali pomembnost te akcije,

Se Vam zahvaljujemo za vašo solidarnost v teh težkih časih.

Koordinatorka projekta: Ravnateljica:

Andreja Ninković, spec. dr. Stanka Preskar

Razredniki!

Predlagam, da izvedete razredno uro na temo Pokloni zvezek. Gradivo je priloženo. Razglednice pa je najbolje, da jih otroci NARIŠEJO (mlajši) in NAPIŠEJO (starejši) na razredni uri, da se izognemo »pozabljanju« ali neuporabljanju razglednic.

Prosim vas, da jih še malce spodbudite, da jih prinesejo. V praksi smo ugotovili, da prinašajo zvezke zadnje dneve, ker govorijo, da »niso bili obveščeni«. Vemo, da temu ni tako in da pogosto pomembne informacije preslišijo. Prosila pa bi, da jih razredniki seznanite z akcijo na RU – v višjih razredih tudi.

Zvezke razredniki ob koncu akcije prinesejo Andreji. Naj bo zgoraj list s številko zvezkov in razred. Šolsko osebje tudi zbira zvezke (VELIK A4 črtast) in jih spravljamo v PREDEL v KUHINJI. Razglednice imate zraven

Andreja

Razredniki!

Predlagam, da izvedete razredno uro na temo Pokloni zvezek. Gradivo je priloženo. Razglednice pa je najbolje, da jih otroci NARIŠEJO (mlajši) in NAPIŠEJO (starejši) na razredni uri, da se izognemo »pozabljanju« ali neuporabljanju razglednic.

Prosim vas, da jih še malce spodbudite, da jih prinesejo. V praksi smo ugotovili, da prinašajo zvezke zadnje dneve, ker govorijo, da »niso bili obveščeni«. Vemo, da temu ni tako in da pogosto pomembne informacije preslišijo. Prosila pa bi, da jih razredniki seznanite z akcijo na RU – v višjih razredih tudi.

Zvezke razredniki ob koncu akcije prinesejo Andreji. Naj bo zgoraj list s številko zvezkov in razred. Šolsko osebje tudi zbira zvezke (VELIK A4 črtast) in jih spravljamo v PREDEL v KUHINJI. Razglednice imate zraven

Andreja